pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​พิมพ์ภัทรา ต้อนรับ “ฉางอาน” ยานยนต์อีวี ยักษ์ใหญ่สยายปีก ทุ่ม 8.6 พันล้าน สร้างฐานผลิตในไทยจ่อส่งออกทั่วโลก
วันพุธที่ 29 พฤศจิกายน 2566
29/11/2566
​พิมพ์ภัทรา ต้อนรับ “ฉางอาน” ยานยนต์อีวี ยักษ์ใหญ่สยายปีก ทุ่ม 8.6 พันล้าน สร้างฐานผลิตในไทยจ่อส่งออกทั่วโลก
​พิมพ์ภัทรา ต้อนรับ “ฉางอาน” ยานยนต์อีวี ยักษ์ใหญ่สยายปีก ทุ่ม 8.6 พันล้าน สร้างฐานผลิตในไทยจ่อส่งออกทั่วโลก
วันที่ 27 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานในงานเปิดตัวแบรนด์ “ฉางอาน” ในประเทศไทย ของบริษัท ฉางอาน ออโต้โมบิล จํากัด โดยมีนางสาวศิรินันท์ ศิริพานิช ผู้ช่วยรัฐมนตรีประจกระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นางสาวไพลิน เทียนสุวรรณเลขานุการรัฐมนตรีว่าการกระทรวงอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน  นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต กรมสรรพสามิต นายสนั่น อังอุบลกุล ประธานคณะกรรมการหอการค้าไทย และสภาหอการค้าแห่งประเทศไทย ร่วมงาน และมี มิสเตอร์ จู หัวหรง (Mr. Zhu Huarong) ประธานบริษัท ฉางอาน ออโต้โมบิล จํากัด และผู้บริหารบริษัท ฉางอาน ออโต้โมบิล จํากัด ผู้บริหารบริษัท ยานยนต์สแควร์ กรุ๊ป จํากัด บริษัท กรังด์ปรีซ์ อินเตอร์เนชั่นแนล จํากัด (มหาชน) บริษัท สื่อสากล จํากัด บริษีท วี เอ อินเตอร์ มีเดีย จํากัด ให้การต้อนรับ ณ ฮอลล์ 1 ชั้น G ศูนย์การประชุมแห่งชาติสิริกิติ์
รัฐมนตรีว่าการกระทรวงอุตสาหกรรม เผยว่าประเทศไทยกําลังเป็นที่จับตาจากผู้ผลิตรถยนต์ไฟฟ้า และส่วนประกอบยานยนต์ที่เกี่ยวข้องหลายราย กําลังมีการขยายตัวและมีการเติบโตด้านอุตสาหกรรมยานยนต์บีอีวี อย่างต่อเนื่อง เนื่องจากปัจจุบันประเทศไทยเป็นฐานการผลิตแหล่งสําคัญแห่งหนึ่งของโลก สําหรับแบรนด์ “ฉางอาน” ยานยนต์ อีวี หรือรถยนต์ไฟฟ้า เป็นแบรนด์ชื่อดังจากสาธารณรัฐประชาชนจีน เป็นที่รู้จักในแวดวงผู้ใช้ยานยนต์ไฟฟ้าทั่วโลก การพัฒนาอุตสาหกรรมยานยนต์ประเภทนี้ของจีนกําลังก้าวหน้าล้ําสมัยอย่างมาก และกําลังพัฒนาต่อไปอย่างต่อเนื่อง สอดรับกับตลาดขยายตัวอย่างกว้างขวางมากขึ้น เป็นทางเลือกของผู้ซื้อผู้นิยมใช้ยานยนต์ชนิดนี้ที่เพิ่มขึ้นอย่างมาก
รัฐมนตรีว่าการกระทรวงอุตสาหกรรม ยังเผยอีกว่า อุตสาหกรรมยานยนต์บี-อี-วี (BEV) หรือ รถยนต์ไฟฟ้า 100% สําคัญต่อการพัฒนาเศรษฐกิจในอุตสาหกรรมหนึ่ง ๆ และมีความเกี่ยวเนื่องกับห่วงโซ่อุปทานจํานวนมาก คือ มีการหมุนเวียนของเม็ดเงินในทุกส่วนที่เกี่ยวข้อง การขนส่ง การผลิต ทรัพยากร วัตถุดิบ แรงงานทุกระดับ สําหรับประเทศไทยเป็นฐานการผลิตและส่งออกชิ้นส่วนยานยนต์และยานยนต์ที่สําคัญ เป็นลําดับ 10 ของโลก ดังนั้นการเป็นประเทศที่ถูกหมายตาจากนักลงทุนจึงเป็นเรื่องที่ไม่เกินความคาดหมาย นอกจากนี้ยังได้กล่าวชื่นชมและขอบคุณการตัดสินใจของนาย จู หัวหรง และคณะผู้บริหารบริษัท ฉางอาน ออโต้โมบิล จํากัด ได้ใช้ประเทศไทยเป็นพื้นที่ลงทุน มีมูลค่าการลงทุนกว่า 8,860 ล้านบาท และยังทราบว่าต้องการให้ไทยเป็นศูนย์กลางการผลิตรองรับความต้องการในภูมิภาค และส่งไปยังอีกหลายประเทศทั่วโลก โดยเฉพาะกลุ่มประเทศใช้รถพวงมาลัยขวา ซึ่งนี่คืออีกหนึ่งสัญญาณที่ดีของอุตสาหกรรมยานยนต์รักษ์สิ่งแวดล้อมและมั่นใจว่าประเทศไทยจะก้าวไปสู่หมายเลข 1 ของภูมิภาคในการผลิตและส่งออกยานยนต์และชิ้นส่วนในอุตสาหกรรมชนิดนี้ และมั่นใจว่าจะเป็นเบอร์ต้น ๆของโลกตามเป้าหมาย
รัฐบาลไทย-ข่าวทำเนียบรัฐบาล-รัฐบาลดำเนินโครงการ “ชุมชนโดรนใจ” พัฒนาเกษตรด้วยเทคโนโลยี โดรน
วันพุธที่ 29 พฤศจิกายน 2566
29/11/2566
รัฐบาลดําเนินโครงการ “ชุมชนโดรนใจ” พัฒนาเกษตรด้วยเทคโนโลยี โดรน
วันอาทิตย์ที่ 19 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการใช้เทคโนโลยีดิจิทัลยกระดับกระบวนการผลิต ผ่านโครงการ 1 ตําบล 1 ดิจิทัล หรือ
ชุมชนโดรนใจ ซึ่งเป็นการพัฒนาทักษะความรู้เกี่ยวกับการประยุกต์ใช้และซ่อมบํารุง โดรนเพื่อการเกษตร
แก่ชุมชนและเกษตรกรทั่วประเทศ โดยตั้งเป้าหมาย ภายใน 1
ปีของการดําเนินการจะเกิดศูนย์บริการซ่อมบํารุง ฉีดพ่น และจําหน่ายโดรนเพื่อการเกษตร 50
ศูนย์ทั่วประเทศ เกิดการประยุกต์ใช้โดรนเพื่อการเกษตร 500 ชุมชน สร้างมูลค่าทางเศรษฐกิจไม่น้อยกว่า 350
ล้านบาท เกษตรกรและชุมชน ตลอดจนประชาชนทั่วไปที่สนใจ
ร่วมอบรมผู้บังคับหรือปล่อยอากาศยานไร้คนขับ และหลักสูตรการซ่อมบํารุง
ดูแลรักษาโดรนเพื่อการเกษตรผ่านระบบ Online และ Onsite ติดตามรายละเอียดได้ที่เฟซบุ๊ก depa
Thailand
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชาวโพนพิสัยปลื้ม รมว.สธ.วางศิลาฤกษ์ อาคารผู้ป่วยในหลังใหม่ 5 ชั้น ขนาด 114 เตียง ใช้งบประมาณ 93 ล้าน“หมอชลน่าน” ลั่น นโยบายรัฐบาลยกระดับ 30 บาทรักษาทุกที่ ดันหนองคาย เป็นเมดิคัลฮับ
วันพุธที่ 29 พฤศจิกายน 2566
ชาวโพนพิสัยปลื้ม รมว.สธ.วางศิลาฤกษ์ อาคารผู้ป่วยในหลังใหม่ 5 ชั้น ขนาด 114 เตียง ใช้งบประมาณ 93 ล้าน“หมอชลน่าน” ลั่น นโยบายรัฐบาลยกระดับ 30 บาทรักษาทุกที่ ดันหนองคาย เป็นเมดิคัลฮับ
โรงพยาบาลโพนพิสัย จังหวัดหนองคาย สร้างอาคารผู้ป่วยใน 5 ชั้น ให้บริการประชาชนในเขตพื้นที่เศรษฐกิจทั้งชาวไทย และ สปป.ลาว พร้อมพัฒนาเป็นโรงพยาบาลระดับ A ให้บริการเฉพาะทางและเป็นหน่วยฝึกสอนบุคลากรทางการแพทย์ตามมาตรฐาน SAP
โรงพยาบาลโพนพิสัย จังหวัดหนองคาย สร้างอาคารผู้ป่วยใน 5 ชั้น ให้บริการประชาชนในเขตพื้นที่เศรษฐกิจทั้งชาวไทย และ สปป.ลาว พร้อมพัฒนาเป็นโรงพยาบาลระดับ A ให้บริการเฉพาะทางและเป็นหน่วยฝึกสอนบุคลากรทางการแพทย์ตามมาตรฐาน SAP เชิญรัฐมนตรีว่าการกระทรวงสาธารณสุข วางศิลาฤกษ์ คาดแล้วเสร็จมีนาคม 2568
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานพิธีวางศิลาฤกษ์อาคารผู้ป่วยใน 5 ชั้น โรงพยาบาลโพนพิสัย จังหวัดหนองคาย โดยระบุว่า อําเภอโพนพิสัย เป็นอําเภอหนึ่งที่มีความสําคัญทางเศรษฐกิจของจังหวัดหนองคายและของประเทศ เนื่องจากมีจุดผ่อนปรนการค้าชายแดนไทย-ลาว เป็นจุดศูนย์รวมด้านเศรษฐกิจ ที่มีประชาชนจาก 2 ประเทศ ข้ามมาทําการค้า การลงทุน และเข้ารับบริการทางการแพทย์จากสถานพยาบาลในฝั่งไทยเป็นจํานวนมาก
นพ.ชลน่าน กล่าวว่า โรงพยาบาลโพนพิสัยเป็นสถานบริการหลักที่ดูแลรับผิดชอบในพื้นที่ กระทรวงสาธารณสุขได้จัดสรรงบประมาณ จํานวน 93 ล้านบาท ก่อสร้างอาคารผู้ป่วยใน 5 ชั้น (114 เตียง) เป็นอาคารคอนกรีตเสริมเหล็ก พื้นที่ใช้สอยประมาณ 4,797 ตารางเมตร เพื่อเพิ่มศักยภาพให้ประชาชนทั้งชาวไทยและประเทศเพื่อนบ้านให้สามารถเข้าถึงบริการทางการแพทย์ได้มากยิ่งขึ้น คาดว่าจะแล้วเสร็จเดือนมีนาคม 2568
นพ.ชลน่าน กล่าวอีกว่า รัฐบาลและกระทรวงสาธารณสุข มีนโยบายชัดเจนที่จะขับเคลื่อนภาคเศรษฐกิจควบคู่กับความมั่นคงทางสุขภาพ โดยยกระดับบริการ 30 บาท รักษาทุกโรค เป็น 30 บาท รักษาทุกที่ (30 Baht+ Upgrade) เพื่อเพิ่มคุณภาพชีวิตให้กับประชาชน และยังสอดรับกับแผนการยกระดับโรงพยาบาล SAP ของกระทรวงสาธารณสุข โดยโรงพยาบาลโพนพิสัยจะพัฒนาเป็นโรงพยาบาลระดับ A (Academy) ซึ่งนอกจากให้บริการเฉพาะทางแล้วยังเป็นหน่วยฝึกสอนบุคลากรทางการแพทย์อีกด้วย
สําหรับโรงพยาบาลโพนพิสัย เป็นโรงพยาบาลชุมชนแม่ข่าย ขนาด 120 เตียง มีแพทย์เฉพาะทาง 6 สาขา รองรับประชากรในพื้นที่อําเภอโพนพิสัย อําเภอเฝ้าไร่ และอําเภอรัตนวาปี รวมกว่า 187,000 คน และยังมีประชาชนจากสาธารณรัฐประชาธิปไตยประชาชนลาวเข้ารับบริการด้วยส่วนหนึ่ง โดยมีผู้ป่วยนอกประมาณ 70,000 คนต่อปี ผู้ป่วยในประมาณ 11,000 คนต่อปี
******************************* 29 พฤศจิกายน 2566
รัฐบาลไทย-ข่าวทำเนียบรัฐบาล-“รัฐมนตรีฯ พิมพ์ภัทรา” ร่วมกับ สำนักงานเศรษฐกิจอุตสาหกรรม แพ็ค "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัยภาคใต้
วันพุธที่ 29 พฤศจิกายน 2566
29/11/2566
“รัฐมนตรีฯ พิมพ์ภัทรา” ร่วมกับ สํานักงานเศรษฐกิจอุตสาหกรรม แพ็ค "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัยภาคใต้
“รัฐมนตรีฯ พิมพ์ภัทรา” ร่วมกับ สํานักงานเศรษฐกิจอุตสาหกรรม แพ็ค "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัยภาคใต้
วันนี้ (28 พฤศจิกายน 2566) นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม ร่วมแพ็ค “ถุงยิ้มพิมพ์ใจ MIND ไม่ทิ้งกัน” ภายใต้กิจกรรมโครงการ "อุตสาหกรรมรวมใจ ช่วยพี่น้องชาวไทย" เพื่อเยียวยาผู้ประกอบการและประชาชนที่ได้รับผลกระทบจากอุทกภัย โดยได้นําสิ่งของอุปโภค บริโภค และของใช้ที่จําเป็นจากสถาบันเครือข่ายของสํานักงานเศรษฐกิจอุตาหกรรม หน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ แพคเป็น “ถุงยิ้มพิมพ์ใจ MIND ไม่ทิ้งกัน” นําส่งไปยังพื้นที่ภาคใต้ จํานวน 1,000 ชุด ที่ประสบอุทกภัยน้ําท่วม ณ โถงชั้น 1 อาคารสํานักงานเศรษฐกิจอุตสาหกรรม
รัฐบาลไทย-ข่าวทำเนียบรัฐบาล-โครงการเลี้ยงวัวนำร่อง 1 พันครอบครัวสำเร็จ ได้ผลผลิตร้อยละ 93
วันพุธที่ 29 พฤศจิกายน 2566
29/11/2566
โครงการเลี้ยงวัวนําร่อง 1 พันครอบครัวสําเร็จ ได้ผลผลิตร้อยละ 93
วันพฤหัสบดีที่ 23 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลติดตามผลการดําเนินโครงการส่งเสริมอาชีพเลี้ยงโค นําร่องที่ จ.สุโขทัย
มีกองทุนหมู่บ้านเข้าร่วมโครงการ 159 กองทุน สมาชิก 1,000 ครอบครัว ให้สินเชื่อครอบครัวละ 5 หมื่นบาท
เพื่อซื้อวัวครอบครัวละ 2 ตัว รวมเป็น 2,000 ตัว ดําเนินการมาแล้ว 1 ปี ได้ผลผลิตลูกโค 1,860 ตัว
คิดเป็นร้อยละ 93 โดยยังมีแม่พันธุ์โคอีกไม่น้อยกว่า 50 ตัวกําลังอยู่ในระยะตั้งท้อง
ถือว่าโครงการประสบความสําเร็จเป็นอย่างดี เตรียมผลักดันโครงการต่อไปคือการเลี้ยงวัวพรีเมี่ยม หรือ
วัวกีฬา เพราะมีราคาสูง โดยจะทํา Contact Farming ให้ภาคเอกชนรับซื้อลูกวัวชนตัวผู้อายุ 1 – 1 ขวบครึ่ง
ราคา 2 หมื่นบาท หากมีสายพันธุ์ดีอาจได้ราคามากกว่านี้ เพื่อให้สมาชิกกองทุนหมู่บ้าน
มีรายได้เพิ่มขึ้นเพียงพอที่จะใช้หนี้และดูแลครอบครัวได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.สระแก้ว
วันพุธที่ 29 พฤศจิกายน 2566
29/11/2566
นายกรัฐมนตรี ตรวจราชการ จ.สระแก้ว
วันเสาร์ที่ 25 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจราชการ จ.สระแก้ว
ในวันนี้ (25พ.ย.66) เพื่อติดตามความคืบหน้าพื้นที่ก่อสร้างอาคาร Customs Immigration and Quarantine
หรือ CIQ ของกรมศุลกากร อ.อรัญประเทศ ณ สะพานมิตรภาพไทย-กัมพูชา บ้านหนองเอี่ยน-สตึงบท
ที่สร้างขึ้นเพื่ออํานวยความสะดวกในการขนส่งสินค้าข้ามแดน
ช่วยลดความแออัดของจุดผ่านแดนถาวรบ้านคลองลึก ตรวจเยี่ยมจุดผ่านแดนถาวรบ้านคลองลึก หรือ
ด่านอรัญประเทศ ซึ่งเป็นช่องทางการค้าหลักที่ใหญ่ที่สุดระหว่างไทยกับกัมพูชาในปัจจุบัน
ตั้งอยู่ใกล้กับตลาดโรงเกลือ ตลาดการค้าชายแดนภาคตะวันออกที่ใหญ่ที่สุดในประเทศไทย
และตรวจเยี่ยมนิคมอุตสาหกรรมสระแก้ว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​เห็นชอบช่วยชาวนา ไร่ละ 1,000 บาท ครัวเรือนละไม่เกิน 20 ไร่
วันพุธที่ 29 พฤศจิกายน 2566
29/11/2566
​เห็นชอบช่วยชาวนา ไร่ละ 1,000 บาท ครัวเรือนละไม่เกิน 20 ไร่
วันพฤหัสบดีที่ 16 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลช่วยเหลือเกษตรกรอย่างต่อเนื่อง โดยที่ประชุมคณะรัฐมนตรี
เห็นชอบมาตรการให้เงินช่วยเหลือชาวนา
ภายใต้โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2566/67
วงเงินรวม 5.6 หมื่นล้านบาท ตามที่คณะกรรมการบริหารและจัดการข้าวแห่งชาติเสนอ
โดยจะให้เงินช่วยเหลือแก่เกษตรกรไร่ละ 1,000 บาท ครัวเรือนละไม่เกิน 20 ไร่ หรือ ครัวเรือนละไม่เกิน
20,000 บาท กลุ่มเป้าหมาย คือ เกษตรกรที่ผ่านการขึ้นทะเบียนเกษตรกรผู้ปลูกข้าว ปี 2566/67
กับกรมส่งเสริมการเกษตรเรียบร้อยแล้ว จํานวน 4.68 ล้านครัวเรือน
โดยจะจ่ายเงินให้ผ่านบัญชีธนาคารของเกษตรกรโดยตรง คาดว่าอย่างเร็วที่สุด คือในวันจันทร์ ที่ 20 พ.ย.2566
และอย่างช้าที่สุดไม่เกิน 1 เดือน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. รับมอบรถเข็นวีลแชร์ จาก บ.เนสท์เล่ฯ ส่งต่อความช่วยเหลือกลุ่มเปราะบาง
วันพุธที่ 29 พฤศจิกายน 2566
พม. รับมอบรถเข็นวีลแชร์ จาก บ.เนสท์เล่ฯ ส่งต่อความช่วยเหลือกลุ่มเปราะบาง
พม. รับมอบรถเข็นวีลแชร์ จาก บ.เนสท์เล่ฯ ส่งต่อความช่วยเหลือกลุ่มเปราะบาง
วันนี้ (29 พ.ย. 66) เวลา 10.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานพิธีรับมอบรถเข็นวีลแชร์ จํานวน 33 คัน มูลค่ากว่า 154,800 บาท จากบริษัท เนสท์เล่ (ไทย) จํากัด โดยคุณสลิลลา สีหพันธุ์ ผู้อํานวยการบริหารฝ่ายองค์กรสัมพันธ์ เพื่อให้กระทรวงการพัฒนาสังคมและความมั่นคงของมนุษย์ (พม.) นําไปช่วยเหลือประชาชนกลุ่มเปราะบางทางสังคม ณ บริเวณโถง ชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) ขอขอบคุณบริษัท เนสท์เล่ (ไทย) จํากัด สําหรับรถเข็นวีลแชร์ทั้ง 33 คัน ซึ่งจะได้นําไปมอบให้กับกลุ่มเป้าหมายที่อยู่ในความดูแลของของกระทรวง พม. ได้แก่ ผู้สูงอายุ คนพิการ และกลุ่มเปราะบางทางสังคม ได้ใช้ประโยชน์ในชีวิตประจําวัน สําหรับบริษัท เนสท์เล่ (ไทย) จํากัด เป็นภาคธุรกิจเอกชนที่เข้ามาเป็นส่วนหนึ่งในการส่งเสริมและสนับสนุนการทํางานในการบรรเทาความเดือดร้อนของประชาชนอย่างต่อเนื่อง และหลังจากนี้ จะต้องเข้ามาทํางานร่วมกันเชิงยุทธศาสตร์ในการวางแผนการป้องกันปัญหา เพราะกระทรวง พม. ไม่สามารถทํางานเพียงลําพังได้ จําเป็นต้องได้รับความร่วมมือจากทุกภาคส่วนของสังคม
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #ศูนย์รับบริจาคพม #พมพอใจให้ทุกวัยพึงพอใจในพม #พม.หนึ่งเดียว #ศรส #พม
รัฐบาลไทย-ข่าวทำเนียบรัฐบาล-อนุมัติให้ข้าราชการ-ลูกจ้างประจำ เลือกรับเงินเดือน 1 หรือ 2 รอบต่อเดือน ตามสมัครใจ
วันพุธที่ 29 พฤศจิกายน 2566
29/11/2566
อนุมัติให้ข้าราชการ-ลูกจ้างประจํา เลือกรับเงินเดือน 1 หรือ 2 รอบต่อเดือน ตามสมัครใจ
วันเสาร์ที่ 11 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติหลักการร่าง พ.ร.ฎ.การจ่ายเงินเดือน เงินปี เงินบําเหน็จ บํานาญ
และเงินอื่นในลักษณะเดียวกัน ซึ่งเป็นการปรับแก้ไขกฎหมายให้ข้าราชการและลูกจ้างประจํา
สามารถเลือกรับเงินเดือน หรือค่าจ้างประจํา เป็นแบบจ่ายเดือนละ 1 รอบ หรือแบบจ่ายเดือนละ 2
รอบได้ตามความสมัครใจ ครอบคลุมกลุ่มที่อยู่ในระบบจ่ายตรงของกรมบัญชีกลาง 230 หน่วยงาน
ประกอบด้วย ข้าราชการพลเรือนสามัญ ข้าราชการในพระองค์ ข้าราชการรัฐสภา ข้าราชการทหาร
ข้าราชการตํารวจ ข้าราชการพลเรือนในสถาบันอุดมศึกษา และข้าราชการครูและบุคลากรทางการศึกษา
กรณีเป็นข้าราชการ ยื่นแบบต่อส่วนราชการได้ตั้งแต่ 1 – 15 ธ.ค.2566 มีผลในเดือน ม.ค.2567
ลูกจ้างประจํายื่นแบบวันที่ 1 – 15 ก.พ.2567 มีผลในเดือน มี.ค.2567
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ติดดาวภาคธุรกิจหนุนยกระดับการท่องเที่ยวยั่งยืน
วันพุธที่ 29 พฤศจิกายน 2566
29/11/2566
ติดดาวภาคธุรกิจหนุนยกระดับการท่องเที่ยวยั่งยืน
วันอาทิตย์ที่ 5 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการท่องเที่ยวตามแนวทางการพัฒนาที่ยั่งยืน โดยการท่องเที่ยวแห่งประเทศไทย
ดําเนินโครงการ STAR มอบ “ดาวแห่งความยั่งยืน” ให้แก่ผู้ประกอบการท่องเที่ยวที่ผ่านเกณฑ์การประเมิน
17 เป้าหมาย 4 มิติ ได้แก่ ธรรมาภิบาล สังคมเศรษฐกิจ วัฒนธรรม และสิ่งแวดล้อม
ขององค์การสหประชาชาติ พร้อมเชิญชวนประชาชนและนักท่องเที่ยวเลือกกิน พัก เที่ยว ในโรงแรม
บริษัทนําเที่ยว ชุมชน และภาคธุรกิจที่ติดดาวแห่งความยั่งยืน ซึ่งปัจจุบันมีกว่า 250 ราย
ร่วมยกระดับการท่องเที่ยวเพื่อขับเคลื่อนธุรกิจให้เติบโตอย่างยั่งยืน เป็นมิตรกับคนและโลก
ผู้สนใจดูรายชื่อสถานประกอบการในโครงการ รายละเอียดโครงการ และสมัครเข้าร่วมโครงการได้ที่เว็บไซต์
www.tatstar.org
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลห่วงเยาวชนจาก HIV ชวนรับถุงยางอนามัย-ชุดตรวจ ฟรี ผ่านแอปฯ เป๋าตัง
วันพุธที่ 29 พฤศจิกายน 2566
29/11/2566
รัฐบาลห่วงเยาวชนจาก HIV ชวนรับถุงยางอนามัย-ชุดตรวจ ฟรี ผ่านแอปฯ เป๋าตัง
วันอังคารที่ 14 พฟศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยสถานการณ์การติดเชื้อ HIV และโรคติดต่อทางเพศสัมพันธ์ที่เพิ่มขึ้นในกลุ่มเยาวชน
โดยในปี 2565 ผู้ติดเชื้อ HIV รายใหม่ประมาณ 9,230 คน เกือบครึ่งมีอายุระหว่าง 15 – 24 ปี
ผู้ติดเชื้อซิฟิลิสและหนองใน สูงถึง 14,534 คน จึงจัดกิจกรรมรณรงค์สร้างความเข้าใจ
ชวนใช้ถุงยางอนามัยทุกครั้งที่มีเพศสัมพันธ์ซึ่งช่วยป้องกันโรคติดต่อและการตั้งครรภ์ไม่พร้อมได้
โดยประชาชนทุกสิทธิ์รักษาสามารถขอรับถุงยางอนามัยและชุดตรวจคัดกรอง HIV และ ซิฟิลิส แบบรู้ผลเร็วใน
20 นาที ได้ ฟรี ผ่านเมนูสุขภาพในแอปพลิเคชัน “เป๋าตัง” หรือขอรับที่หน่วยบริการสุขภาพ
และร้านยาใกล้บ้านที่ร่วมโครงการ ศึกษาข้อมูลเพิ่มเติมได้ที่เว็บไซต์ buddystation.ddc.moph.go.th
แฟนเพจ buddystation และกองโรคเอดส์ 02 590 3217
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวง พม. เตรียมจัดงานวันคนพิการสากลปี 2566 เพื่อส่งเสริมความเข้าใจของสังคมต่อคนพิการ พร้อมเปิดเวทีแสดงศักยภาพ
วันพุธที่ 29 พฤศจิกายน 2566
29/11/2566
กระทรวง พม. เตรียมจัดงานวันคนพิการสากลปี 2566 เพื่อส่งเสริมความเข้าใจของสังคมต่อคนพิการ พร้อมเปิดเวทีแสดงศักยภาพ
กระทรวง พม. เตรียมจัดงานวันคนพิการสากลปี 2566 เพื่อส่งเสริมความเข้าใจของสังคมต่อคนพิการ พร้อมเปิดเวทีแสดงศักยภาพ รองโฆษกรัฐบาล รัดเกล้า ยืนยันรัฐบาล-กระทรวง พม.ให้ความสําคัญ ดูแลคนทุกกลุ่มรวมถึงคนพิการ
วันนี้ (29 พ.ย. 66) นางรัดเกล้า สุวรรณคีรี รองโฆษกประจําสํานักนายกรัฐมนตรี เปิดเผยว่า ตามที่องค์การสหประชาชาติ ได้ประกาศให้วันที่ 3 ธันวาคมของทุกปี เป็นวันคนพิการสากล และได้กําหนดประเด็นหลัก คือ“รวมพลังเป็นหนึ่งเดียวเพื่อพลิกฟื้นและบรรลุเป้าหมายการพัฒนาที่ยั่งยืนร่วมกับคนพิการ เพื่อคนพิการ โดยคนพิการ”
ดังนั้นกระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการร่วมกับสมาคมสภาคนพิการทุกประเภทแห่งประเทศไทย ได้เตรียมจัด​งานวันคนพิการสากลปี 2566 โดยมุ่งหวังว่าการจัดงานในครั้งนี้ จะส่งเสริมความเข้าใจของสังคมต่อคนพิการ และให้โอกาสได้มีส่วนร่วมในทุกกิจกรรมทางสังคมอย่างสร้างสรรค์ โดยเฉพาะเกิดเจตคติเชิงสร้างสรรค์ของคนพิการ ครอบครัวคนพิการ และสังคมที่มีต่อคนพิการและความพิการ ซึ่งจะส่งผลให้คนพิการได้รับโอกาสทางสังคมเท่าเทียมกับคนทั่วไป
นอกจากนี้​ คนพิการจะได้รับทราบนโยบายและมาตรการ แนวทางของรัฐในการส่งเสริมและพัฒนาศักยภาพคนพิการ และส่งเสริมความเป็นธรรม เสมอภาค เท่าเทียม ในทุกภาคส่วนของสังคม
ทั้งนี้ภายในงานยังมีกิจกรรมที่น่าสนใจเช่น การอ่านสารวันคนพิการสากล ประจําปี 2566 การมอบโล่ประกาศเกียรติคุณให้แก่คนพิการและหน่วยงาน/องค์กรที่มีการดําเนินงานด้าน การส่งเสริมและพัฒนาคุณภาพชีวิตคนพิการ และการแสดงศักยภาพของคนพิการ เพื่อสร้างแรงบันดาลใจให้กับคนพิการ รวมถึงการจัดแสดงผลิตภัณฑ์และผลงานที่เป็นผลสําเร็จจากการพัฒนาศักยภาพของคนพิการ
ซึ่งงานจัดขึ้นระหว่างวันที่ 30 พ.ย. – วันที่ 1 ธ.ค 66 ณ อาคารรัฐประศาสนภักดี (อาคาร B) ศูนย์ราชการเฉลิมพระเกียรติ 80 พรรษา 5 ธันวาคม 2550
"อยากชวนให้ประชาชนคนไทยรู้สึกดีที่ได้เห็นกระทรวง พม.​ ให้ความสําคัญที่จะสนับสนุนคนพิการในทุกด้านอย่างต่อเนื่อง​ โดยมุ่งเน้นดึงเอาศักยภาพของคนทุกกลุ่มออกมาให้ได้มากที่สุด เพื่อให้ทุกคนได้มีที่ยืนในสังคม และสามารถใช้ชีวิตในสังคมด้วยความเท่าเทียม และด้วยศักดิ์ศรีที่เท่าเทียมกัน
งานวันคนพิการสากลประจําปี​ เป็นสิ่งที่ดีและมีความจําเป็นมาก​ เพราะเป็นการเตือนใจและตอกย้ําให้สังคมได้รับรู้ ว่าเราควรให้โอกาสคนพิการได้แสดงศักยภาพ และให้โอกาสเขาเป็นได้มากกว่าสิ่งที่เขาเป็นอยู่ นอกจากนั้น​ ยังเป็นงานที่กระทรวง​ พม. ได้ให้ข้อมูลแก่ผู้พิการถึงนโยบายและสิทธิประโยชน์ต่างๆ ในสังคมอย่างเสมอภาคกับคนทั่วไปอีกด้วย" นางรัดเกล้า กล่าว
รัฐบาลไทย-ข่าวทำเนียบรัฐบาล-โฆษกรัฐบาลชี้แจง Google, Microsoft และ Tesla ไม่เคยต่อรองราคาค่าไฟกับรัฐบาล สิ่งที่ต้องการคือพลังงานสะอาด Clean Energy / Green Energy ซึ่งรัฐบาลไทยสามารถรองรับได้
วันพุธที่ 29 พฤศจิกายน 2566
29/11/2566
โฆษกรัฐบาลชี้แจง Google, Microsoft และ Tesla ไม่เคยต่อรองราคาค่าไฟกับรัฐบาล สิ่งที่ต้องการคือพลังงานสะอาด Clean Energy / Green Energy ซึ่งรัฐบาลไทยสามารถรองรับได้
โฆษกรัฐบาลชี้แจง Google, Microsoft และ Tesla ไม่เคยต่อรองราคาค่าไฟกับรัฐบาล สิ่งที่ต้องการคือพลังงานสะอาด Clean Energy / Green Energy ซึ่งรัฐบาลไทยสามารถรองรับได้
นายชัย วัชรงค์ โฆษกประจําสํานักนายกรัฐมนตรีชี้แจงถึงกรณีมีการเผยแพร่ข่าวที่บิดเบือนไม่ตรงกับความจริงว่า Google, Microsoft และ Tesla ต้องการให้รัฐบาลลดราคาค่าไฟฟ้าก่อนตัดสินใจเข้ามาลงทุนในไทย
โดยโฆษกประจําสํานักนายกรัฐมนตรีเปิดเผยว่า ทั้งสามบริษัทไม่เคยมีการหารือเพื่อให้ลดค่าไฟฟ้า จุดที่เป็นเงื่อนไขสําคัญที่สุด คือประเทศที่เขาจะเข้าไปลงทุนจะต้องมีไฟฟ้าสะอาด Clean Energy / Green Energy ให้เพียงพอต่อการผลิต ด้วยปัญหา Climate Change/Global Warming เป็นประเด็นที่ทุนใหญ่ต่างให้ความสําคัญ และรัฐบาลไทยได้แสดงออกถึงความจริงใจในการส่งเสริมพลังงานสะอาดด้วย Project จัดหาไฟฟ้าสะอาด เช่น Floating solar Cells บนผืนน้ําบริเวณเหนือเขื่อนทั่วประเทศซึ่งมีศักยภาพเพียงพอที่จะป้อนพลังงานไฟฟ้าได้รวมๆ กันสูงกว่า 10,000 เมกกะวัตต์ รวมถึงโครงการที่จะสั่งซื้อไฟฟ้าพลังน้ําจากลาว 400 เมกกะวัตต์ เป็นต้น
“รัฐบาลไทยมีโครงการที่เกี่ยวข้องกับการรักษา ดูแลสิ่งแวดล้อมซึ่งเป็นประเด็นความท้าทายของโลกที่รัฐบาลไทยห่วงกังวล และให้ความสําคัญ ซึ่งสอดคล้องกับแนวทางการทํางานของบริษัทขนาดใหญ่ระดับโลกเช่นกัน อย่างไรก็ดี รัฐบาลมีแนวทางการทํางานที่ทันสมัย ทันโลก ทันกระแสและความต้องการของโลกปัจจุบัน จึงเห็นได้ว่ามีบริษัทฯ ที่สนใจลงทุนในไทยจํานวนมาก ซึ่งรัฐบาลพร้อมสนับสนุนการลงทุนจากบริษัทรายใหญ่จากทั่วโลก เพื่อกลับมาเป็นการพัฒนาเศรษฐกิจประเทศ และชีวิตของพี่น้องคนไทยทุกคน” นายชัย กล่าว
รัฐบาลไทย-ข่าวทำเนียบรัฐบาล-ปลัดณัฐพล เปิดสัมมนาร่วมญี่ปุ่น แลกเปลี่ยนองค์ความรู้ ปั้นผู้จัดการอุตสาหกรรมมือโปร ย้ำไทยพร้อมเป็นฐานการผลิต รับการค้า-การลงทุนเติบโต
วันพุธที่ 29 พฤศจิกายน 2566
29/11/2566
ปลัดณัฐพล เปิดสัมมนาร่วมญี่ปุ่น แลกเปลี่ยนองค์ความรู้ ปั้นผู้จัดการอุตสาหกรรมมือโปร ย้ําไทยพร้อมเป็นฐานการผลิต รับการค้า-การลงทุนเติบโต
ปลัดณัฐพล เปิดสัมมนาร่วมญี่ปุ่น แลกเปลี่ยนองค์ความรู้ ปั้นผู้จัดการอุตสาหกรรมมือโปร ย้ําไทยพร้อมเป็นฐานการผลิต รับการค้า-การลงทุนเติบโต
ดร.ณัฐพล รังสิตพล ปลัดกระทรวงอุตสาหกรรม เปิดเผยว่า เศรษฐกิจไทยรวมทั้งเศรษฐกิจโลกในปัจจุบัน อยู่ระหว่างการฟื้นตัวจากผลกระทบที่เกิดขึ้นทั้งจากการแพร่ระบาดครั้งใหญ่ของโควิด-19 ผลกระทบจากสงครามการค้าระหว่างประเทศมหาอํานาจ และสงครามที่ยังดําเนินต่อเนื่องในซีกโลกตะวันออก ภาคอุตสาหกรรม จึงจําเป็นต้องเร่งยกระดับศักยภาพความพร้อม ทั้งการพัฒนาศักยภาพคน และนวัตกรรมเทคโนโลยี การแลกเปลี่ยนเรียนรู้ร่วมกัน จึงเป็นอีกหนึ่งแนวทางที่จะช่วยให้การฟื้นตัวเป็นไปได้อย่างรวดเร็ว การจัดกิจกรรม JMA GENBA Management Conference & Award 2023 in Thailand ซึ่งจัดขึ้น โดยสมาคมการบริหารจัดการธุรกิจแห่งประเทศญี่ปุ่น หรือ JMA ณ ศูนย์นิทรรศการและการประชุมไบเทค บางนา ถือเป็นโอกาสสําคัญ ที่ทําให้เกิดการแลกเปลี่ยนเรียนรู้ระหว่างผู้ประกอบการอุตสาหกรรมไทยและญี่ปุ่น ในการพัฒนาผู้จัดการอุตสาหกรรมที่มีความเชี่ยวชาญ     ที่สามารถบริหารความสําเร็จ ทั้งในเชิงปริมาณ คุณภาพ และความยั่งยืนควบคู่กันไป
ทั้งนี้ ประเทศญี่ปุ่นถือได้ว่ามีความก้าวหน้าทางเทคโนโลยีและนวัตกรรมคุณภาพ ที่เป็นกลไกขับเคลื่อนภาคอุตสาหกรรมให้ก้าวหน้าไปสู่อนาคต เพื่อรองรับและเตรียมพร้อมสําหรับประเด็นท้าทายของโลกยุคใหม่ ทั้งในด้านการลดการปล่อยก๊าซคาร์บอนไดออกไซด์ การส่งเสริมพลังงานสะอาด การประยุกต์ใช้เทคโนโลยีดิจิตอล ซึ่งเป็นประเด็นที่ประเทศไทยให้ความสําคัญเช่นกัน
​
ดร.ณัฐพล กล่าวเพิ่มเติมว่า ประเทศไทยได้เตรียมการในการพัฒนาขีดความสามารถ ด้านอุตสาหกรรม และนโยบายส่งเสริมการลงทุนในพื้นที่ระเบียงเศรษฐกิจพิเศษ พร้อมการเตรียมการยกระดับโลจิสติกส์ให้มีความพร้อมในการรองรับการเติบโตทางเศรษฐกิจในภูมิภาคอาเซียน รวมทั้งการลงทุนจากต่างชาติโดยเฉพาะจากประเทศญี่ปุ่น โดยขอให้มั่นใจในการเลือกใช้ไทยเป็นฐานการผลิตอุตสาหกรรมที่สําคัญ ทั้งในแง่ของการลงทุนใหม่และการขยายการลงทุนเพิ่มเติม
​อย่างไรก็ดี กิจกรรมดังกล่าวฯ มีวัตถุประสงค์เพื่อให้ประเทศไทยและญี่ปุ่นตระหนักถึงบทบาทของผู้จัดการในระดับแนวหน้าในอุตสาหกรรมการผลิตในประเทศไทย และตั้งเป้าที่จะปรับปรุงความสามารถในฐานะผู้จัดการและผู้ควบคุมงานของไซต์การผลิตรวมถึงเพื่อปรับปรุง รักษา และส่งต่อการจัดการในไซต์งานที่มีคุณภาพในประเทศไทยซึ่งเป็นฐานการผลิตที่สําคัญของอุตสาหกรรมการผลิตของญี่ปุ่นผ่านการบรรยายและการแลกเปลี่ยนข้อมูล กรณีตัวอย่าง และประสบการณ์ต่างๆโดยผู้จัดการในระดับแนวหน้าของแต่ละบริษัทในประเทศไทย
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.เชียงใหม่
วันพุธที่ 29 พฤศจิกายน 2566
29/11/2566
นายกรัฐมนตรี ตรวจราชการ จ.เชียงใหม่
วันพุธที่ 29 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
วันนี้ (29พ.ย.66) นายเศรษฐา ทวีสิน นายกรัฐมนตรี ตรวจราชการ จ.เชียงใหม่
โดยมีการประชุมหารือแนวทางในการป้องกันและแก้ไขปัญหาไฟป่า หมอกควัน และฝุ่นละอองขนาดเล็ก
PM2.5 ร่วมกับผู้ว่าราชการจังหวัด 17 จังหวัดภาคเหนือ ภาคเอกชน ภาควิชาการ และประชาชน
พร้อมปล่อยขบวนคาราวานปฏิบัติการป้องกันและแก้ไขปัญหา ณ
ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา นอกจากนี้
ยังมีการหารือแนวทางการพัฒนาผลิตภัณฑ์ชุมชน OTOP ด้วย Soft Power
หารือประเด็นการพัฒนาและสร้างโอกาสทางเศรษฐกิจแก่กลุ่มผู้ประกอบการรุ่นใหม่และเยาวชน
ตลอดจนหารือแนวทางการพัฒนาศักยภาพด้านการท่องเที่ยวของจังหวัดเชียงใหม่กับผู้แทนภาคเอกชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุมัติหลักการ ร่างพ.ร.บ.สมรสเท่าเทียม เตรียมเสนอ สภา สส. พิจารณา
วันพุธที่ 29 พฤศจิกายน 2566
29/11/2566
อนุมัติหลักการ ร่างพ.ร.บ.สมรสเท่าเทียม เตรียมเสนอ สภา สส. พิจารณา
วันอาทิตย์ที่ 26 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติหลักการร่าง พ.ร.บ.แก้ไขเพิ่มเติมประมวลกฎหมายแพ่งและพาณิชย์
ตามที่กระทรวงยุติธรรมเสนอ ซึ่งมีสาระสําคัญคือการแก้ไขคําว่า “ชาย” “หญิง” “สามี” “ภริยา” และ
“สามีภริยา” เป็น “บุคคล” “ผู้หมั้น” “ผู้รับหมั้น” และ “คู่สมรส”
และแก้ไขเพิ่มเติมบทบัญญัติอื่นเพื่อให้มีสิทธิ หน้าที่ และสถานะครอบครัวเท่าเทียมกันในคู่สมรสทุกเพศ เช่น
สิทธิในการเรียกค่าทดแทนจากผู้ร่วมประเวณีกับคู่หมั้นของตน การฟ้องหย่า การรับบุตรบุญธรรมร่วมกัน
การรับมรดกของคู่สมรส การจัดการทรัพย์สินกรณีที่ต้องได้รับความยินยอมจากคู่สมรส ทั้งนี้
ไม่ครอบคลุมถึงสิทธิที่เกี่ยวข้องกับกฎหมายอื่น เช่น บําเหน็จตกทอดของข้าราชการ จากนี้
สํานักงานคณะกรรมการกฤษฎีกาเตรียมเสนอสภาผู้แทนราษฎรพิจารณาตามขั้นตอนต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บัตรประชาชนใบเดียวรักษาทุกที่ทุกเครือข่าย เริ่ม 8 ม.ค.2567 นำร่อง 4 จังหวัด
วันพุธที่ 29 พฤศจิกายน 2566
29/11/2566
บัตรประชาชนใบเดียวรักษาทุกที่ทุกเครือข่าย เริ่ม 8 ม.ค.2567 นําร่อง 4 จังหวัด
วันจันทร์ที่ 20 พฤศจิกายน 2566
บัตรประชาชนใบเดียวรักษาทุกที่ทุกเครือข่าย เริ่ม 8 ม.ค.2567 นําร่อง 4 จังหวัด
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้ายกระดับระบบหลักประกันสุขภาพแห่งชาติ
โดยจะเปิดให้ประชาชนในสิทธิบัตรทองสามารถใช้บัตรประชาชนใบเดียวเข้ารับการรักษาในสถานพยา
บาลทุกเครือข่ายทั้งรัฐและเอกชนได้ในวันที่ 8 ม.ค.2567 นี้ นําร่องใน 4 จังหวัด คือ แพร่ เพชรบุรี ร้อยเอ็ด
และนราธิวาส ประกอบด้วย 5 บริการ ได้แก่
การเชื่อมโยงข้อมูลผ่านระบบอิเล็กทรอนิกส์ให้ประชาชนรับบริการด้วยบัตรประชาชนใบเดียวได้ทุกที่
การรักษามะเร็งครบวงจร การเข้าถึงบริการในเขตเมืองโดยเพิ่มหน่วยบริการและเชิญเอกชนมาร่วมให้บริการ
ร่วมกับหน่วยงานทางสังคมขยายสถานชีวาภิบาลเพื่อดูแลผู้ป่วยระยะสุดท้าย
และพัฒนาการดูแลสุขภาพจิตไปในระดับชุมชน โดยผลการนําร่องจะขยายสู่จังหวัดอื่น
รวมถึงพิจารณาขยายสู่สิทธิการรักษาอื่นต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตั้ง 7 อนุกรรมการ ขับเคลื่อนการพัฒนาเชิงพื้นที่
วันพุธที่ 29 พฤศจิกายน 2566
29/11/2566
ตั้ง 7 อนุกรรมการ ขับเคลื่อนการพัฒนาเชิงพื้นที่
วันพุธที่ 22 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะกรรมการนโยบายการบริหารงานเชิงพื้นที่แบบบูรณาการ เห็นชอบร่างประกาศเรื่อง
การจัดตั้งภาค กลุ่มจังหวัด และกําหนดจังหวัดที่เป็นศูนย์ปฏิบัติการของกลุ่มจังหวัด จํานวน 6 ภาค 18
กลุ่มจังหวัด พร้อมตั้งคณะอนุกรรมการจํานวน 7 คณะ มีนายสมศักดิ์ เทพสุทิน
เป็นประธานอนุกรรมการภาคเหนือ นายภูมิธรรม เวชยชัย ประจําภาคตะวันออกเฉียงเหนือ นายอนุทิน
ชาญวีรกูล ประจําภาคกลาง นายปานปรีย์ พหิทธานุกร
ประจําภาคตะวันออกและคณะอนุกรรมการพัฒนาระบบการบริหารงานเชิงพื้นที่แบบบูรณาการ นายพีระพันธุ์
สาลีรัฐวิภาค ประจําภาคใต้ และพลตํารวจเอก พัชรวาท วงษ์สุวรรณ ประจําภาคใต้ชายแดน ทั้งหมดนี้
เพื่อขับเคลื่อนการพัฒนาเชิงพื้นที่ให้เกิดผลสัมฤทธิ์อย่างแท้จริง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. เคาะกฎกระทรวงขยายเวลาให้สถานบริการที่ตั้งในโรงแรมถูกกฎหมาย สถานบริการที่ตั้งในท้องที่กรุงเทพฯ ภูเก็ต ชลบุรี เชียงใหม่ และเกาะสมุย เปิดบริการได้ถึง 04.00 น.
วันพุธที่ 29 พฤศจิกายน 2566
29/11/2566
ครม. เคาะกฎกระทรวงขยายเวลาให้สถานบริการที่ตั้งในโรงแรมถูกกฎหมาย สถานบริการที่ตั้งในท้องที่กรุงเทพฯ ภูเก็ต ชลบุรี เชียงใหม่ และเกาะสมุย เปิดบริการได้ถึง 04.00 น.
ครม. เคาะกฎกระทรวงขยายเวลาให้สถานบริการที่ตั้งในโรงแรมถูกกฎหมาย สถานบริการที่ตั้งในท้องที่กรุงเทพฯ ภูเก็ต ชลบุรี เชียงใหม่ และเกาะสมุย เปิดบริการได้ถึง 04.00 น.
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาดไทย กล่าวว่า ที่ประชุมคณะรัฐมนตรี(ครม.) วันที่ 28 พ.ย. 66 ได้อนุมัติ ร่างกฎกระทรวงกําหนดวันเวลาเปิดปิดของสถานบริการ (ฉบับที่....) พ.ศ... ตามที่กระทรวงมหาดไทยเสนอ
สาระสําคัญ ของร่างกฎกระทรวงฯ จะกําหนดให้สถานบริการที่ตั้งอยู่ในพื้นที่ดังต่อไปนี้เปิดให้บริการได้ถึงเวลา 04.00 น. ของวันรุ่งขึ้นได้ ได้แก่ สถานบริการที่ตั้งที่อยู่ในสถานที่ตั้งโรงแรมตามกฎหมายว่าด้วยโรงแรม, สถานบริการที่ตั้งอยู่ในท้องที่กรุงเทพมหานคร, จังหวัดภูเก็ต, จังหวัดชลบุรี, จังหวัดเชียงใหม่ และท้องที่อําเภอเกาะสมุย จังหวัดสุราษฎร์ธานี
สําหรับท้องที่อื่นที่ประสงค์จะให้สถานบริการเปิดทําการได้ถึง 04.00 น.ของวันรุ่งขึ้น ให้เป็นไปตามประกาศจัดหวัดภายใต้หลักเกณฑ์ที่ปลัดกระทรวงมหาดไทยกําหนดต่อไป
น.ส.ไตรศุลี กล่าวว่า การดําเนินการเสนอร่างกฎกระทรวงฉบับนี้ เป็นไปตามที่ ครม. ได้มอบหมายให้กระทรวงมหาดไทยเป็นหน่วยงานหลักในการประสานหน่วยงานที่เกี่ยวข้องเพื่อดําเนินการวางหลักเกณฑ์ การขยายเวลาให้สถานบริการในพื้นที่ท่องเที่ยวเปิดบริการได้ถึง 04.00 น. ของวันรุ่งขึ้น ซึ่งนายอนุทิน ชาญวีรกูล รองนายกรัฐมนตรีและรมว.มหาดไทย ได้กํากับและเร่งรัดหน่วยงานดําเนินการให้เป็นไปตามนโยบายกระตุ้นการท่องเที่ยวของรัฐบาล ขณะเดียวกันได้กําชับให้ทุกขั้นตอนดําเนินตามกฎหมาย มีรับฟังความคิดเห็นของประชาชน ประเมินผลกระทบทั้งมิติสังคม เศรษฐกิจอย่างรอบด้าน
โดยก่อนที่จะยกร่างกฎกระทรวงฯ และนําเสนอต่อ ครม. กระทรวงมหาดไทย ได้มีหนังสือถึงผู้บัญชาการตํารวจแห่งชาติ เพื่อแจ้งผู้บัญชาการตํารวจนครบาลในฐานะเจ้าหน้าที่ตามกฎหมายว่าด้วยสถานบริการในท้องที่กรุงเทพมหานคร และผู้ว่าราชการจังหวัดภูเก็ต ผู้ว่าราชการจังหวัดชลบุรี ผู้ว่าราชการจังหวัดเชียงใหม่ ผู้ว่าราชการจังหวัดสุราษฎร์ธานี ในฐานะพนักงานเจ้าหน้าที่ตามกฎหมายว่าด้วยสถานบันเทิงในท้องที่จังหวัดนั้น ๆ ให้จัดทําการรับฟังความคิดเห็นของประชาชน ตลอดจนผู้มีส่วนเกี่ยวข้องในพื้นที่ และกรมการปกครองได้ออกประกาศเรื่อง การรับฟังความคิดเห็นร่างกฎกระทรวงฯ ลงวันที่ 3 พ.ย. 66 เพื่อกําหนดวิธีการรับฟังความคิดเห็นผ่านระบบออนไลน์เป็นเวลา 15 วัน ตั้งแต่วันที่ 3-17 พ.ย. 66 เพื่อประกอบการยกร่างกฎหมาย
นอกจากนี้ กรมการปกครองได้ทํารายงานการวิเคราะห์ผลกระทบที่อาจะเกิดขึ้นจากร่างกฎกระทรวงฯ ซึ่งเป็นการดําเนินตามพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ด้วยแล้ว
รัฐบาลไทย-ข่าวทำเนียบรัฐบาล-ธรรมนัส มอบที่ปรึกษา รมว.กษ. เข้าแจ้งความดำเนินคดีหมิ่นประมาทด้วยการโฆษณาต่อเพจดัง ที่สร้างความเสื่อมเสียให้หน่วยงานในสังกัดกระทรวงเกษตรฯ
วันพุธที่ 29 พฤศจิกายน 2566
ธรรมนัส มอบที่ปรึกษา รมว.กษ. เข้าแจ้งความดําเนินคดีหมิ่นประมาทด้วยการโฆษณาต่อเพจดัง ที่สร้างความเสื่อมเสียให้หน่วยงานในสังกัดกระทรวงเกษตรฯ
ธรรมนัส มอบที่ปรึกษา รมว.กษ. เข้าแจ้งความดําเนินคดีหมิ่นประมาทด้วยการโฆษณาต่อเพจดัง ที่สร้างความเสื่อมเสียให้หน่วยงานในสังกัดกระทรวงเกษตรฯ
นายธนดล สุวัณณะฤทธิ์ ที่ปรึกษารัฐมนตรีว่าการกระทรวงเกษตรและสหกรณ์ ได้รับมอบหมายจากร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เข้าแจ้งความดําเนินคดีหมิ่นประมาทด้วยการโฆษณากรณีเพจเครือข่ายเพื่อนตํารวจ ที่ลงข้อความทําให้กรมปศุสัตว์และกรมประมงได้รับความเสียหาย โดยมีนายสัตวแพทย์สมชวน รัตนมังคลานนท์ อธิบดีกรมปศุสัตว์ และนายบัญชา สุขแก้ว รองอธิบดีกรมประมง รักษาการอธิบดีกรมประมง ร่วมเป็นพยาน ณ สถานีตํารวจนครบาลนางเลิ้ง โดยในเบื้องต้นทางตํารวจได้รับแจ้งความและลงบันทึกประจําวันไว้เป็นที่เรียบร้อย
อย่างไรก็ตาม รัฐมนตรีว่าการกระทรวงเกษตรและสหกรณ์ได้เน้นย้ําว่าหากมีเพจหรือบุคคลใดกล่าวหาหน่วยงานภายใต้สังกัดกระทรวงเกษตรและสหกรณ์ โดยเฉพาะกรมปศุสัตว์ กรมประมง และกรมวิชาการเกษตร โดยไม่มีหลักฐาน จะเข้าแจ้งความดําเนินคดีในทุกกรณี ขณะเดียวกันก็พร้อมให้การตรวจสอบเจ้าหน้าที่รัฐหากพบว่ามีการกระทําความผิด และสามารถส่งหลักฐานให้กับสํานักงานรัฐมนตรีได้โดยตรง
ด้านนายสัตวแพทย์สมชวน รัตนมังคลานนท์ อธิบดีกรมปศุสัตว์ กล่าวว่า ตั้งแต่ได้ดําเนินการปราบปรามสินค้าเถื่อนอย่างจริงจัง จนสามารถยกระดับเป็นคดีพิเศษ และร่วมมือกับทุกหน่วยงาน เพื่อแก้ปัญหาให้กับเกษตรกรบรรลุตามวัตถุประสงค์อย่างแท้จริงและยั่งยืน ซึ่งนายกรัฐมนตรี รัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) และรัฐมนตรีช่วยว่าการกระทรวงเกษตรและสหกรณ์ (นายไชยา พรหมา) ได้เห็นความสําคัญ จึงได้กํากับและเร่งรัดให้เห็นผลเร็วขึ้น อย่างไรก็ตาม จากที่มีบุคคลที่ให้ร้ายหรือขัดขวางการทํางานของเจ้าหน้าที่รัฐ จนทําให้มีข้าราชการของกรมปศุสัตว์ที่ตั้งใจปฏิบัติงานเสียขวัญและกําลังใจ ผมในฐานะผู้นําหน่วยงานและได้รับผลกระทบโดยตรง จึงต้องปกป้องตนเองและผู้ใต้บังคับบัญชา และในอนาคตหากมีการให้ร้ายป้ายสีเกินกว่าเหตุคงต้องดําเนินการตามกฎหมายต่อไป
นายบัญชา สุขแก้ว รองอธิบดีกรมประมง รักษาการอธิบดีกรมประมง กล่าวเพิ่มเติมว่า ปัจจุบันได้ยกระดับการตรวจสอบสินค้าประมงอย่างข้นตั้งแต่ต้นทางถึงปลายทางอย่างเข้มข้น 100% โดยในวันพรุ่งนี้จะมีการ Kick off ปฏิบัติการพิเศษ “พญานาคราช” ป้องกันและปราบปรามสินค้าเกษตรผิดกฎหมาย เพื่อส่งเสริมและสนับสนุนการสร้างเครือข่ายบูรณาการทํางานกับทุกภาคส่วนที่เกี่ยวข้อง รวมทั้งขับเคลื่อนนโยบายการปราบปรามการลักลอบนําเข้า ส่งออก สินค้าเกษตรผิดกฎหมายของกระทรวงเกษตรและสหกรณ์ไปสู่การปฏิบัติอย่างเป็นรูปธรรม ณ ศูนย์เอกซเรย์และเทคโนโลยีศุลกากร สํานักงานศุลกากร ท่าเรือกรุงเทพ เขตคลองเตย กรุงเทพมหานคร
รัฐบาลไทย-ข่าวทำเนียบรัฐบาล-สิทธิบัตรทองเจ็บป่วยฉุกเฉินวิกฤต ใช้สิทธิ UCEP ได้ทุก รพ. ที่ใกล้ที่สุด
วันพุธที่ 29 พฤศจิกายน 2566
29/11/2566
สิทธิบัตรทองเจ็บป่วยฉุกเฉินวิกฤต ใช้สิทธิ UCEP ได้ทุก รพ. ที่ใกล้ที่สุด
วันอังคารที่ 28 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
ประชาชนที่ใช้สิทธิบัตรทองในการรักษาพยาบาล หากเจ็บป่วยฉุกเฉินวิกฤต
สามารถเข้ารักษาได้ทุกโรงพยาบาลที่ใกล้ที่สุดด้วยสิทธิ UCEP โดยแสดงบัตรประชาชนเพียงใบเดียว
โรงพยาบาลจะเป็นผู้ประเมินระดับอาการ หากเข้าข่ายฉุกเฉินวิกฤต เช่น ไม่รู้สึกตัว หายใจเร็ว หอบรุนแรง
หายใจติดขัด เหงื่อแตกตัวเย็น เจ็บหน้าอกเฉียบพลันรุนแรง อ่อนแรงครึ่งซีกแบบฉับพลัน
หรือชักต่อเนื่องไม่หยุด ตลอดจนอาการอื่นที่มีผลต่อการหายใจ การไหลเวียนเลือด
และสมองที่เป็นอันตรายต่อชีวิต จะได้รับความคุ้มครองตามสิทธิ UCEP ทันที แต่ไม่เกิน 72 ชั่วโมง
กรณีไม่เข้าเกณฑ์จะประสานโรงพยาบาลเพื่อส่งต่อไปรักษาตามสิทธิของผู้ป่วย
ประชาชนที่มีข้อสงสัยสอบถามได้ที่ ศูนย์คุ้มครองสิทธิผู้ป่วยฉุกเฉินวิกฤต โทร 0-2872-1669 ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการรักษาเสถียรภาพราคามันสำปะหลัง ปี 2566-67
วันพุธที่ 29 พฤศจิกายน 2566
29/11/2566
มาตรการรักษาเสถียรภาพราคามันสําปะหลัง ปี 2566-67
วันพุธที่ 8 พฤศจิกายน 2566
มาตรการรักษาเสถียรภาพราคามันสําปะหลัง ปี 2566-67
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติมาตรการรักษาเสถียรภาพราคามันสําปะหลัง ปี 2566/67 ประกอบด้วย
โครงการชดเชยดอกเบี้ยในการเก็บสต็อกมันสําปะหลัง เป็นการสนับสนุนดอกเบี้ยร้อยละ 4 ต่อปี
แก่ผู้ประกอบการลานมัน โรงแป้ง
โรงงานเอทานอลที่กู้ยืมเงินจากธนาคารเพื่อรับซื้อและเก็บสต็อกมันสําปะหลังในรูปแบบมันเส้น หรือ แป้งมัน
เป็นเวลา 60 – 120 วัน และ โครงการสินเชื่อเพื่อรวบรวมมันสําปะหลัง
ให้สถาบันเกษตรกรใช้ในการรับซื้อผลผลิตจากเกษตรกร ในอัตราดอกเบี้ยเพียงร้อยละ 1 ต่อปี
เพื่อดูดซับปริมาณมันในช่วงที่ผลผลิตออกสู่ตลาดเป็นจํานวนมาก นอกจากนี้
ยังสนับสนุนสินเชื่อเพื่อพัฒนาเทคโนโลยีและเพิ่มประสิทธิภาพการผลิต ซึ่งเกษตรกรและกลุ่มเกษตรกรที่สนใจ
สอบถามเพิ่มเติมได้ที่ ธ.ก.ส. ทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเชิญชวนประชาชน เที่ยวงาน Silk Festival 2023 สู่การพัฒนาที่ยั่งยืนฯ ร่วมชมนิทรรศการเฉลิมพระเกียรติ 36 พรรษา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
วันพุธที่ 29 พฤศจิกายน 2566
29/11/2566
รัฐบาลเชิญชวนประชาชน เที่ยวงาน Silk Festival 2023 สู่การพัฒนาที่ยั่งยืนฯ ร่วมชมนิทรรศการเฉลิมพระเกียรติ 36 พรรษา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
รัฐบาลเชิญชวนประชาชน เที่ยวงาน Silk Festival 2023 สู่การพัฒนาที่ยั่งยืนฯ ร่วมชมนิทรรศการเฉลิมพระเกียรติ 36 พรรษา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และนิทรรศการผลสําเร็จจากโครงการ “ผ้าไทยใส่ให้สนุก” ระหว่างวันที่ 30 พ.ย.-3 ธ.ค 66
วันที่ 29 พ.ย. 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงมหาดไทยขอเชิญประชาชนร่วมงาน Silk Festival 2023 สู่การพัฒนาที่ยั่งยืน Silk Success Sustainability ร่วมชมนิทรรศการเฉลิมพระเกียรติ 36 พรรษา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และนิทรรศการผลสําเร็จจากโครงการ “ผ้าไทยใส่ให้สนุก” และ การแสดงแบบภูมิปัญญาผ้าไทยร่วมสมัย (Sustainable Fashion) จากไทยดีไซเนอร์ชื่อดัง ระหว่างวันที่ 30 พ.ย. – 3 ธ.ค 66 เวลา 10.00-20.00 น. ณ ศูนย์แสดงสินค้าและการประชุมอิมแพ็ค เอ็กซิบิชั่น ฮอลล์ 6-7 เมืองทองธานี
นายคารมกล่าวว่า งาน Silk Festival 2023 เป็นงานที่จัดแสดงการรังสรรค์ผลงานสุดประณีตสะท้อนศักยภาพของการพัฒนาลายผ้าทอให้เข้ากับยุคสมัย แต่ยังคงอัตลักษณ์และเสน่ห์ของความเป็นไทยไว้อย่างสมบูรณ์นําไปสู่ Soft Power ด้านผ้าไทยอย่างแท้จริง มีบูทผู้ประกอบการ 200 กลุ่ม โดย 170 กลุ่มเป็นผู้ได้รับการชนะเลิศประกวดผ้าพระราชทาน กลุ่ม Young OTOP และ Premium OTOP ซึ่งในแต่ละบูทจะมี QR Code และมี E-catalog E-Book Online ซึ่งผู้ซื้อสามารถเลือกและสั่งจองผ่านออนไลน์ได้
“ผู้เข้าชมงานจะได้พบกับสุดยอดผลงานภาคที่ได้รับการพัฒนาจากการน้อมนําพระดําริ นอกจากนี้ ในงานจะมีการ workshop ทุกวัน วันละ 3-4 กิจกรรม ซึ่งผู้สนใจสามารถเข้าชมนิทรรศการและเลือกซื้อผ้าไทย ผ้าพื้นเมือง ผลิตภัณฑ์หัตถศิลป์ชั้นสูง และอาหารจากร้านดังทั่วประเทศได้ในงาน Silk Festival 2023 สู่การพัฒนาที่ยั่งยืน ระหว่างวันที่ 30 พ.ย. – 3 ธ.ค 66 เวลา 10.00-20.00 น. ณ ศูนย์แสดงสินค้าและการประชุมอิมแพ็ค เอ็กซิบิชั่น ฮอลล์ 6-7 เมืองทองธานี” นายคารม ย้ํา
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมเยาวชนไทยรับรางวัลหลายรายการจากการแข่งขันคณิตศาสตร์นานาชาติ 2023 WMTC - World Team Mathematics Championship
วันพุธที่ 29 พฤศจิกายน 2566
29/11/2566
โฆษกรัฐบาลเผย นายกฯ ชื่นชมเยาวชนไทยรับรางวัลหลายรายการจากการแข่งขันคณิตศาสตร์นานาชาติ 2023 WMTC - World Team Mathematics Championship
รัฐบาลมุ่งมั่นสนับสนุนทักษะให้เด็กและเยาวชนไทย สู่การเป็นอนาคตของชาติ
วันนี้ (29 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมความรู้ความสามารถของคณะนักเรียนตัวแทนจากประเทศไทยจํานวน 14 คน ที่ประสบความสําเร็จในการเข้าร่วมแข่งขันรายการคณิตศาสตร์นานาชาติ 2023 WMTC – World Team Mathematics Championship ณ สาธารณรัฐเกาหลี ระหว่างวันที่ 24 - 28 พฤศจิกายน 2566 ผลปรากฎว่าตัวแทนคณะนักเรียนไทยได้รับรางวัลหลายรายการ จากหลากหลายประเภทการแข่งขัน
โฆษกประจําสํานักนายกรัฐมนตรี กล่าวว่า รายการ WMTC เป็นรายการแข่งขันคณิตศาสตร์นานาชาติ ที่มุ่งเน้นเพิ่มประสิทธิภาพในการเรียนรู้วิชาคณิตศาสตร์ ยกระดับความสัมพันธ์ระหว่างเยาวชนจากภูมิภาคต่าง ๆ ทั่วโลก พร้อมฝึกฝนการทํางานเป็นทีม รวมทั้งส่งเสริมความร่วมมือระหว่างนักคณิตศาสตร์จากทั่วโลก ซึ่งในครั้งนี้มีผู้เข้าร่วมการแข่งขันมากกว่า 20 ประเทศและเขตเศรษฐกิจจากทุกทวีป อาทิ สาธารณรัฐประชาชนจีน, สหรัฐอเมริกา, เกาหลีใต้, มาเลเซีย, ญี่ปุ่น, ฟิลิปปินส์, สิงคโปร์, เวียดนาม, ฮ่องกง, ออสเตรเลีย, อินโดนีเซีย, อิหร่าน, คาซัคสถาน, อียิปต์, เมียนมา,ไต้หวัน, บัลกาเรีย, อุซเบกิสถาน, กัมพูชา และ ไทย
โดยจากการแข่งขันครั้งนี้ คณะนักเรียนตัวแทนจากประเทศไทย สามารถสร้างผลงานได้อย่างยอดเยี่ยม โดยในการแข่งขันประเภท Junior Level (ประถมปลาย) คณะนักเรียนตัวแทนจากประเทศไทย ได้รับรางวัลหลากหลายประเภท 1) แชมเปี้ยนประเภทบุคคล 2) รางวัลรองชนะเลิศอันดับหนึ่งประเภททีม 3) รางวัลเหรียญทองประเภทบุคคล (3 เหรียญ) 4) รางวัลเหรียญเงินประเภทบุคคล(2 เหรียญ) และ 5) รางวัลเหรียญทองแดงประเภทบุคคล(1เหรียญ)
ในขณะที่การแข่งขันในระดับ Intermediate Level (มัธยมต้น) คณะนักเรียนตัวแทนจากประเทศไทย ได้รับรางวัลหลากหลายประเภทเช่นเดียวกัน ได้แก่ 1) รางวัลเหรียญเงินประเภทบุคคล (2 เหรียญ) 2) รางวัลเหรียญทองแดงประเภทบุคคล(2เหรียญ) และในระดับ Advanced Level (มัธยมปลาย) ได้รับรางวัลประเภท 1) รางวัลเหรียญเงินประเภทบุคคล(2 เหรียญ) 2) รางวัลเหรียญทองแดงประเภทบุคคล(2เหรียญ)
“นายกรัฐมนตรีให้ความสําคัญกับการส่งเสริมศักยภาพเยาวชนไทย ซึ่งความสําเร็จในการแข่งขันครั้งนี้สะท้อนให้เห็นว่า เด็กและเยาวชนไทยมีความสามารถและศักยภาพในการแข่งขัน และพร้อมจะรับการพัฒนาในระดับต่อไป โดยรัฐบาลมีความมุ่งมั่นในการส่งเสริมการพัฒนาศักยภาพของเด็กและเยาวชนไทย เพิ่มทักษะอย่างรอบด้าน เพื่อพัฒนาให้เด็กและเยาวชนไทยสู่การเป็นอนาคตของชาติ ซึ่งในขณะเดียวกันรัฐบาลเดินหน้าเสริมขีดความสามารถของประเทศเพื่อรองรับเด็กที่มีความสามารถในอนาคต เพื่อต่อยอดสร้างเสริมประเทศไทยในทุกด้านยิ่งยิ่งขึ้นไป” นายชัย กล่าว
รัฐบาลไทย-ข่าวทำเนียบรัฐบาล-รมว.ธรรมนัสฯ หารือความร่วมมือกับนอร์เวย์ พร้อมผลักดันสินค้าเกษตรไทย
วันพุธที่ 29 พฤศจิกายน 2566
รมว.ธรรมนัสฯ หารือความร่วมมือกับนอร์เวย์ พร้อมผลักดันสินค้าเกษตรไทย
รมว.ธรรมนัสฯ หารือความร่วมมือกับนอร์เวย์ พร้อมผลักดันสินค้าเกษตรไทย
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ หารือร่วมกับ นาย ทอร์ โอ แซนด์วิค (H.E. Mr. Tore O. Sandvik) รัฐมนตรีช่วยว่าการ (ด้านการค้าและอุตสาหกรรม) กระทรวงการค้า อุตสาหกรรม และการประมง ราชอาณาจักรนอร์เวย์ นางอัสตริด เอมีเลีย เฮลเล (H.E. Mrs. Astrid Emilie Helle) เอกอัครราชทูตราชอาณาจักรนอร์เวย์ ประจําประเทศไทย และคณะ ในโอกาสเดินทางเยือนไทยเพื่อเข้าร่วมงาน Norway-Asia Business Summit 2023 โดยมี นายบุญสิงห์ วริทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ นางสาวธนาพร จีนจะโปะ เลขานุการรัฐมนตรีว่าการกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ และผู้บริหารหน่วยงานสังกัดกระทรวงเกษตรและสหกรณ์ เข้าร่วมหารือ ณ ห้องประชุมกระทรวงเกษตรและสหกรณ์ (112)
สําหรับการหารือในวันนี้ รัฐมนตรีว่าการกระทรวงเกษตรและสหกรณ์ แสดงความชื่นชมความก้าวหน้าทางเทคโนโลยีและองค์ความรู้ด้านประมงของนอร์เวย์ รวมทั้งมีสินค้าและผลิตภัณฑ์ประมงจากนอร์เวย์ อย่างปลาแซลมอนเป็นที่ได้รับความนิยมอย่างมากจากผู้บริโภคชาวไทย ซึ่งฝ่ายไทยมีความสนใจแลกเปลี่ยนองค์ความรู้การเลี้ยงปลาทะเลในกระชัง และการเพาะเลี้ยงปลาแซลมอน ปลาสเตอร์เจียน และปลาเทราต์ นอกจากนี้ ทั้งสองฝ่ายยังหวังว่าการจัดทําความตกลงการค้าเสรีระหว่างไทยและสมาคมการค้าเสรียุโรป (European Free Trade Association: EFTA) จะบรรลุข้อตกลงการเจรจาได้โดยเร็ว เพื่อกระชับความสัมพันธ์ทางการค้าและขยายโอกาสทางการตลาดระหว่างกัน โดยเฉพาะสินค้าเกษตรที่มีศักยภาพและมาตรฐานเป็นที่ยอมรับในระดับสากล และรัฐมนตรีว่าการกระทรวงเกษตรและสหกรณ์ยังได้แนะนําสินค้าเกษตรที่มีคุณภาพและมีมาตรฐาน โดยเฉพาะผลไม้เมืองร้อนเพื่อส่งออกในอนาคตต่อไป
นอกจากนี้ ฝ่ายไทยได้เชิญชวนฝ่ายนอร์เวย์ร่วมประชาสัมพันธ์และเข้าร่วมงานมหกรรมพืชสวนโลก “Udon Thani International Horticultural Expo 2026” โดยกระทรวงเกษตรและสหกรณ์เป็นเจ้าภาพ ซึ่งจะจัดขึ้นระหว่างวันที่ 1 พฤศจิกายน 2569 ถึง 14 มีนาคม 2570 ภายใต้แนวคิด “ความหลากหลายแห่งสรรพชีวิต Diversity of Life: Connecting People, Water, and Plants for Sustainable Living” ซึ่งงานมหกรรมนี้จะเป็นเสมือนแพลตฟอร์มนําเสนอและแลกเปลี่ยนแนวคิดในการพัฒนาการเกษตรพืชสวนและการดํารงชีวิตอย่างยั่งยืนของชุมชน
ทั้งนี้ นอร์เวย์เป็นตลาดส่งออกสินค้าเกษตรอันดับที่ 65 ของไทย สําหรับการส่งออกในปี 2566 ( ม.ค. - ก.ย.) ไทยส่งออกไปนอร์เวย์เพิ่มขึ้นจาก 1,069 ล้านบาท เป็น 1,238 ล้านบาท หรือเพิ่มขึ้น 170 ล้านบาท คิดเป็นร้อยละ 15.89 สินค้าส่งออกสําคัญ 10 อันดับแรก มีสัดส่วนการส่งออกรวมกันถึงร้อยละ 81.00 ของมูลค่าการส่งออกสินค้าเกษตรไปนอร์เวย์ ได้แก่ ข้าว ซอสและของปรุงรส ข้าวโพดหวานปรุงแต่ง เส้นพาสต้า ปลากระป๋อง สับปะรดกระป๋อง อาหารปรุงแต่งอื่น ๆ (เช่น เต้าหู้ แอลกอฮอล์ผง ครีมเทียม) ฝรั่ง/มะม่วง/มังคุด สดหรือแห้ง พืชผักสดหรือแช่เย็น (เช่น ข้าวโพดหวาน กระเจี๊ยบเขียว) และพืชผัก/ผลไม้ปรุงแต่ง
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนเที่ยวโบราณสถาน สร้างรายได้แก่ชุมชน
วันพุธที่ 29 พฤศจิกายน 2566
29/11/2566
รัฐบาลเชิญชวนประชาชนเที่ยวโบราณสถาน สร้างรายได้แก่ชุมชน
วันอาทิตย์ที่ 12 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนเที่ยวชมความงามของโบราณสถานยามค่ําคืน ในงาน
“ราตรีนี้...ที่วัดไชยวัฒนาราม Ayutthaya Sundown” ทุกวันศุกร์ เสาร์ อาทิตย์ และวันหยุดนักขัตฤกษ์
ตั้งแต่เวลา 18.00 – 22.00 ถึงวันที่ 31 ธ.ค.2566 พร้อมประกวดภาพถ่าย “แต่งไทย ชมวัดไชยฯ ยามราตรี”
ชิงเงินรางวัลมูลค่ารวม 40,000 บาท คาดว่าจะมีนักท่องเที่ยวเพิ่มขึ้นไม่ต่ํากว่าร้อยละ 30
โดยเตรียมขยายกิจกรรมไปยังจังหวัดอื่น เช่น สุโขทัย กําแพงเพชร และเชียงใหม่ ด้านเมืองโบราณศรีเทพ
หลังเป็นมรดกโลก มีนักท่องเที่ยวในช่วงเดือน ก.ย.-ต.ค. เพิ่มขึ้น จากเดิมเดือนละ 10,000 – 20,000 คน
เป็นเดือนละมากกว่าแสนคน
จึงเตรียมก่อสร้างสิ่งอํานวยความสะดวกเพิ่มขึ้นและอบรมการทําของที่ระลึกให้แก่ชาวบ้าน
สร้างรายได้แก่ชุมชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไฟเขียว! หลักการมาตรการส่งเสริมประเทศไทยเป็น “ศูนย์กลางการท่องเที่ยวและการใช้จ่าย”
วันพุธที่ 29 พฤศจิกายน 2566
ไฟเขียว! หลักการมาตรการส่งเสริมประเทศไทยเป็น “ศูนย์กลางการท่องเที่ยวและการใช้จ่าย”
.....
ที่ประชุม ครม. (28 พ.ย. 66) เห็นชอบในหลักการการดําเนินมาตรการส่งเสริมประเทศไทยให้เป็นศูนย์กลางการท่องเที่ยวและการใช้จ่าย นอกจากนี้ ให้มีการดําเนินการศึกษารายละเอียด ผลประโยชน์ และผลกระทบทุกมิติ
.
สําหรับ 5 มาตรการ ประกอบด้วย :
1. มาตรการภาษีและการเงินเพื่อสนับสนุนสินค้าไทยให้เป็นที่สนใจของนักท่องเที่ยว เพื่อเป็นการกระตุ้นการใช้จ่ายในประเทศและการใช้จ่ายของนักท่องเที่ยวต่างชาติในประเทศไทย
2. ปรับปรุงโครงสร้างและอัตราภาษีสรรพสามิตและภาษีประเภทอื่น รวมทั้งปรับปรุงกฎหมายและระเบียบที่เกี่ยวข้องเพื่อสนับสนุนภาคการท่องเที่ยว เพื่อให้สินค้าและบริการบางประเภทมีราคาที่สามารถจูงใจในการบริโภค
3. การพิจารณาความเหมาะสมในการยกเลิกการอนุญาตให้จัดตั้งคลังสินค้าทัณฑ์บน เพื่อขายสําหรับร้านค้าปลอดอากรขาเข้า
.
รวมถึงการยกเว้นอากรของที่ซื้อจากร้านค้าปลอดอากรสําหรับผู้โดยสารขาเข้า เพื่อส่งเสริมการบริโภคและการใช้สินค้าภายในประเทศ เพื่อเป็นการส่งเสริมบริโภคและการใช้สินค้าภายในประเทศมากยิ่งขึ้น โดยให้ ก.คลัง ดําเนินการศึกษา
4. ผ่อนปรนเวลาเปิดปิดของสถานบริการ เพื่อกระตุ้นการใช้จ่ายต่อวันของนักท่องเที่ยวต่างชาติให้เพิ่มมากขึ้น โดยให้ มท. ดําเนินการศึกษา
5. การยกเว้นการตรวจลงตราเพื่อการท่องเที่ยวให้แก่นักท่องเที่ยวต่างชาติ เพื่อสนับสนุนเศรษฐกิจด้วยการส่งเสริมการเดินทางเข้าในประเทศของนักท่องเที่ยวต่างชาติ ให้ กต. ดําเนินการศึกษา
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ไชยา”จับมือเกษตรกรผู้เลี้ยงโคร่วมหาทางออกผลกระทบการเปิด-ปิดด่านแม่สอด จ.ตาก
วันพุธที่ 29 พฤศจิกายน 2566
“ไชยา”จับมือเกษตรกรผู้เลี้ยงโคร่วมหาทางออกผลกระทบการเปิด-ปิดด่านแม่สอด จ.ตาก
“ไชยา”จับมือเกษตรกรผู้เลี้ยงโคร่วมหาทางออกผลกระทบการเปิด-ปิดด่านแม่สอด จ.ตาก
นายไชยา พรหมา รัฐมนตรีช่วยว่าการกระทรวงเกษตรและสหกรณ์เป็นประธานการประชุมรับฟังปัญหาความเดือดร้อนการเปิด-ปิดด่านแม่สอด จ.ตาก โดยมีหัวหน้าส่วนราชการสังกัดกระทรวงเกษตรและสหกรณ์เข้าร่วม ณ ห้องประชุมกระทรวงเกษตรและสหกรณ์สําหรับแนวทางการแก้ไขปัญหาความเดือดร้อนของพี่น้องเกษตรกรผู้เลี้ยงโค รมช.ไชยา ได้มอบหมายกรมปศุสัตว์ในการเร่งดําเนินการจัดตั้งศูนย์กักกันโรคมาตรฐานการส่งออกตามมาตรฐานองค์การอนามัยสัตว์โลก(WOAH)ในพื้นที่ตะเข็บชายแดนโดยเริ่มที่ อ.แม่สอด จ.ตาก เป็นพื้นที่นําร่องเพื่อสร้างความมั่นใจให้กับประเทศคู่ค้าในด้านการควบคุมโรคระบาดในสัตว์และกระตุ้นการส่งออกเพื่อขับเคลื่อนกลไกตลาดโคเนื้อซึ่งมีตลาดเป้าหมายในการส่งออกคือประเทศจีนและเวียดนามอีกทั้งได้เร่งการส่งเสริมและพัฒนาแนวทางการเลี้ยงโคเนื้อให้ตรงตามความต้องการของตลาดเพื่อแก้ไขปัญหาสินค้าเกษตร (โคเนื้อ) ตกค้างอีกด้วย
รัฐบาลไทย-ข่าวทำเนียบรัฐบาล-โฆษกรัฐบาลเปิดเผยผลสำเร็จการเดินทางลงพื้นที่ด่านสะเดาของนายกฯ การหารือระหว่างผู้นำไทย-มาเลเซีย
วันพุธที่ 29 พฤศจิกายน 2566
โฆษกรัฐบาลเปิดเผยผลสําเร็จการเดินทางลงพื้นที่ด่านสะเดาของนายกฯ การหารือระหว่างผู้นําไทย-มาเลเซีย
เห็นผลการพัฒนาความร่วมมืออย่างเป็นรูปธรรม ความมุ่งมั่นร่วมกันเพื่อจะต่อยอดพัฒนาพื้นที่ชายแดนให้ก้าวหน้า
วันนี้ (29 พ.ย. 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า การเดินทางลงพื้นที่ด่านสะเดา จังหวัดสงขลา ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และได้เชิญ ดาโตะ เซอรี อันวาร์ อิบราฮิม (Dato’ Seri Anwar Ibrahim) นายกรัฐมนตรีมาเลเซีย มาเยือนไทยเพื่อการเจรจาทํางาน (Working Visit) ลงพื้นที่สํารวจความคืบหน้าการพัฒนาพื้นที่ชายแดนไทย-มาเลเซีย เมื่อวันที่ 27 พฤศจิกายน 2566 โดยทั้งสองฝ่ายได้ผลักดันความร่วมมือด้านต่าง ๆ ดังนี้
ด้านโครงการก่อสร้างเชื่อมโยงชายแดน ทั้งสองฝ่ายมุ่งหวังจะให้หน่วยงานที่เกี่ยวข้องเร่งรัดการก่อสร้างถนนเชื่อมด่านสะเดาแห่งใหม่กับด่านบูกิตกายูฮิตัมของมาเลเซียให้แล้วเสร็จโดยเร็ว เพื่อส่งเสริมการค้าและการท่องเที่ยวให้เพิ่มพูน
ด้านการค้า ผู้นําไทยและมาเลเซียมุ่งมั่นที่จะผลักดันการค้าและการลงทุนให้ได้ตามเป้าหมาย และทางมาเลเซียจะเร่งรัดบันทึกความเข้าใจว่าด้วยการขนส่งข้ามพรมแดนระหว่างไทย-มาเลเซีย (MOU on Cross-Border Transport of Goods) และผลักดันให้หอการค้า (Chamber of Commerce) ที่อยู่ชายแดนเร่งติดตามผล
นอกจากนี้ นายกรัฐมนตรียังให้ความมั่นใจแก่มาเลเซียว่า โครงการ Landbridge ของไทยซึ่งเชื่อมระหว่างมหาสมุทรอินเดียและมหาสมุทรแปซิฟิก จะเป็นอีกทางเลือกของการขนส่งผ่านช่องแคบมะละกา และจะเป็นประโยชน์ต่อมาเลเซีย
ด้านการท่องเที่ยว มาเลเซียยินดีให้การต้อนรับนักท่องเที่ยวไทยเดินทางไปยังมาเลเซีย พร้อมพิจารณาขับเคลื่อนความร่วมมือในเรื่องระบบคมนาคมขนส่งและการเดินทางในฝั่งมาเลเซียให้เพียงพอกับความต้องการ เพื่ออํานวยความสะดวกในการไปมาหาสู่กันของพี่น้องชาวไทยและมาเลเซีย
ด้านการเกษตร มาเลเซียพร้อมร่วมมือกับไทยขับเคลื่อนความร่วมมือด้านอาหารฮาลาล รวมถึงการกําหนดมาตรฐานและความถูกต้องของสินค้าและอาหารฮาลาล นอกจากนี้ อาหารฮาลาลยังเป็นเรื่องสําคัญที่ส่งผลต่อความร่วมมือด้านความมั่นคงทางอาหาร
ด้านความมั่นคงชายแดน ผู้นําไทยและมาเลเซียต่างให้ความสําคัญกับการแก้ไขปัญหาการค้าสัตว์ป่าเถื่อนข้ามชายแดน โดยพร้อมทํางานร่วมกันอย่างใกล้ชิดและเข้มข้น พิจารณาร่างบันทึกความเข้าใจเพื่อความร่วมมือต่อสู้กับการลักลอบค้าสัตว์ป่า และหยุดการลักลอบให้ได้ภายในเดือนกุมภาพันธ์ 2567
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าใจถึงบริบทของความสัมพันธ์ทวิภาคี ไทย-มาเลเซีย ที่มีความสําคัญในหลากหลายมิติ การพบกันของผู้นําไทยและมาเลเซีย ณ ด่านสะเดา จังหวัดสงขลา ในครั้งนี้ จึงเป็นการต่อยอด กระชับความสัมพันธ์ ซึ่งได้ส่งผลสําเร็จอย่างเป็นรูปธรรมในหลายด้าน ทั้งความเชื่อมโยง ด้านถนน สะพาน เปิดโครงการ One Stop Service ที่ด่านสะเดา จ. สงขลา ตกลงร่วมกันที่จะเพิ่มการค้าชายแดน สนับสนุนการท่องเที่ยว พัฒนาการเกษตร และความมั่นคง ระหว่างกัน ซึ่งทําให้เห็นความมุ่งมั่นของผู้นําทั้งสอง ไทย-มาเลเซีย ที่จะร่วมส่งเสริมและพัฒนาพื้นที่ชายแดนของทั้งสองประเทศ พร้อมขับเคลื่อนความร่วมมือที่ทั้งสองฝ่ายได้ผลประโยชน์ร่วมกันให้ก้าวหน้า” นายชัย กล่าว
รัฐบาลไทย-ข่าวทำเนียบรัฐบาล-นายกรัฐมนตรี รวมประชุมผู้นำเอเปค 2023 ที่ สหรัฐอเมริกา
วันพุธที่ 29 พฤศจิกายน 2566
29/11/2566
นายกรัฐมนตรี รวมประชุมผู้นําเอเปค 2023 ที่ สหรัฐอเมริกา
วันจันทร์ที่ 13 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี เดินทางไปประเทศสหรัฐอเมริกา ระหว่างวันที่ 12-19 พ.ย.2566
เพื่อเข้าร่วมการประชุมผู้นําเขตเศรษฐกิจเอเปคและการประชุมที่เกี่ยวข้อง
ซึ่งเป็นโอกาสให้ได้พบหารือทวิภาคีกับผู้นําประเทศต่าง ๆ
พบหารือกับภาคเอกชนรายใหญ่และนักลงทุนของสหรัฐฯ ตลอดจนพบตัวแทนชุมชนคนไทยในนคร San
Francisco เพื่อผลักดันด้านการค้าการลงทุนโดยเฉพาะในสาขาที่ไทยมีศักยภาพ เช่น ยานยนต์
อิเล็กทรอนิกส์อิจฉริยะ ดิจิทัล และการเงินการธนาคาร ยกระดับข้อตกลงเขตการค้าเสรี
เพิ่มความเชื่อมโยงผ่านโครงสร้างพื้นฐาน เชื่อมโยงประชาชนผ่านการท่องเที่ยว ส่งเสริมนวัตกรรมใหม่ ๆ
รวมถึงสานต่อความยั่งยืนตามเป้าหมายการปลดปล่อยคาร์บอนสุทธิเป็น 0 และความเป็นกลางทางคาร์บอน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เคาะ ! ปรับเงินเดือนข้าราชการ มีผล 1 พ.ค.67
วันพุธที่ 29 พฤศจิกายน 2566
เคาะ ! ปรับเงินเดือนข้าราชการ มีผล 1 พ.ค.67
.....
เหมาะสม เป็นธรรม สอดคล้องกับสภาวการณ์ และสะท้อนถึงผลการปฏิบัติงานที่แท้จริง เพื่อดึงดูดและรักษาบุคลากรที่มีคุณภาพ เสริมสร้างขวัญและกําลังใจในการปฏิบัติงาน โดยคํานึงถึงความยั่งยืนทางการคลังของประเทศและประโยชน์ที่ประชาชนจะได้รับเป็นสําคัญ
.
ทั้งนี้ มอบ สํานักงาน ก.พ. ร่วมกับ คกก.บริหารงานบุคคลของข้าราชการประเภทต่าง ๆ ดําเนินการให้เป็นไปตามขั้นตอนของกฎหมายที่เกี่ยวข้อง และประสานกระทรวงมหาดไทย กระทรวงการคลัง รับหลักการไปประกอบการพิจารณาดําเนินการในส่วนของท้องถิ่นและรัฐวิสาหกิจต่อไป
.
อ่านเพิ่มเติม >> https://www.thaigov.go.th/news/contents/details/75344 (เรื่องที่ 14)
.
#ไทยคู่ฟ้า #สื่อสารรัฐบาลไทย
-------------------